கேள்வி: 2021–22 ஆஷசு தொடர் - அரங்குகள் பற்றி விளக்கவும்.
பதில்: மே 2021 இல், பிரிசுபேன் துடுப்பாட்ட அரங்கம், அடிலெய்டு நீள்வட்ட அரங்கம், மெல்போர்ன் துடுப்பாட்ட அரங்கம், சிட்னி துடுப்பாட்ட அரங்கம், பேர்த் ஆகியவற்றில் போட்டிகள் நடைபெறும் என ஆத்திரேலியத் துடுப்பாட்ட வாரியம் அறிவித்திருந்தது. ஆனாலும், 2021 நவம்பரில் கோவிட்-19 கட்டுப்பாடுகள் காரணமாக பேர்த் நகரில் போட்டிகள் நடத்துவது குறித்து சந்தேகம் எழுந்தது. தனது மாநிலத்துக்கு வருபவர்கள் 14-நாள் தனைமைப்படுத்தலுக்குள்ளாக்கப்படுவர் என மேற்கு ஆஸ்திரேலியா மாநில அரசு அறிவித்தது. இதனால், ஐந்தாவது போட்டி பேர்த்தில் நடைபெறாது என ஆத்திரேலியத் துடுப்பாட்ட வாரியம் திசம்பர் 6 இல் அறிவித்தது. 2021 திசம்பர் 11 இல், ஹோபார்ட், பெல்லரைவ் ஓவல் அரங்கம் ஐந்தாவது போட்டிக்காக அறிவிக்கப்பட்டது. இப்போட்டி பகல்/இரவுத் துடுப்பாட்டம் போட்டியாக நடைபெறுகிறது.